EkBass/fiwiki-20250220-pages-articles huggingface dataset:
Neubrandenburg

Neubrandenburg on kaupunki Mecklenburg-Etu-Pommerin osavaltiossa, koillisessa Saksassa. Ennen niin kutsutusta piirittömästä kaupungista tuli 2011 Mecklenburgische Seenplatten piirikunnan pääkaupunki. Se sijaitsee noin 135 kilometriä pohjoiseen maan pääkaupungista Berliinistä. Neubrandenburg on noin 67 500 asukkaallaan osavaltionsa kolmanneksi runsasväkisin kaupunki. Se on jaettu kymmeneen kaupunginosaan. Neubrandenburgissa sijaitsee mm. Mariankirkko. == Historia == Neubrandenburgin perusti 4. tammikuuta 1248 Brandenburgin rajakreivi Johann I. Vuonna 1292 kaupungista ja sen ympäristöstä tuli osa Mecklenburgia. Kaupunki oli kukoistava kauppakaupunki kolmikymmenvuotiseen sotaan (1618–1648) saakka. Sodassa Ruotsin kuninkaan Kustaa II Aadolfin joukot valloittivat kaupungin. Vuonna 1631 Saksan katolisten ruhtinaiden liitto Katolinen liiga valloitti kaupungin takaisin saksalaisille. Toisessa maailmansodassa kaupungin läheisyydessä sijaitsi Stalag II-A:n vankileiri. Vuonna 1945, muutama päivä ennen sodan loppua, suuri tulipalo tuhosi noin kahdeksankymmentä prosenttia kaupungin rakennuskannasta. Myöhemmin useimmat historiallisesti arvokkaat rakennukset on jälleenrakennettu. == Aiheesta muualla == * Neubrandenburgin kaupungin viralliset sivut Luokka:Mecklenburg-Etu-Pommerin kunnat Luokka:Saksan kaupungit
Visayasinsarvinokka

Visayasinsarvinokka (Rhabdotorrhinus waldeni) on äärimmäisen uhanalainen lintu. Niitä on jäljellä alle kaksisataa yksilöä. == Ulkonäkö ja koko == Visayasinsarvinokalla on punainen pää, mustan vihreä, kiiltävä vartalo ja tukaania muistuttava iso nokka, jonka yläpinnassa on vekkipintainen, kova harja. Kasvojen iho on kirkkaan keltainen ja silmä musta.Arkive Lintu kasvaa 60–65 cm pitkäksi. == Levinneisyys == Visayasinsarvinokkia elää Filippiineillä Negroksen ja Panayn saarilla. == Elinympäristö == Visayasinsarvinokka elää sademetsässä. Metsän hävitys on ajanut sen uhanalaisuuteen. Nyt sen kanta on niin pieni, että mikä tahansa pieni onnettomuus tai varsinkin salametsästys voi viedä lajin sukupuuttoon.Birdlife == Lähteet == Luokka:Sarvinokkalinnut Luokka:Uhanalaiset linnut Luokka:Äärimmäisen uhanalaiset lajit
Martin Donnelly

Hugh Peter Martin Donnelly (s. 26. maaliskuuta 1964 Belfast, Pohjois-Irlanti, Iso-Britannia) on entinen brittiläinen Formula 1 -kuljettaja. Hän osallistui urallaan 15 osakilpailuun, mutta ei saavuttanut niissä yhtään MM-pistettä. Donnelly teki F1-debyyttinsä Ranskan GP:ssa 1989 Arrowsin autolla. Seuraavaksi kaudeksi hän sai kuljettajan paikan Lotus-tallista. Menestys jäi kuitenkin vähäiseksi. Ura päättyi vakavaan onnettomuuten 1990 Jerezin osakilpailun harjoituksissa. Parhaaksi sijoitukseksi jäi Unkarin GP:sta ajettu seitsemäs sija. ==Onnettomuus== Martin Donnelly loukkaantui vakavasti ajettuaan ulos Espanjan Jerezin radalla 28. syyskuuta 1990. Auto ajautui mutkassa ulos radalta ja törmäsi seinään noin 220 km/h nopeudella. Auto halkesi kahtia, ja Donnelly sinkoutui autostaan ulos penkki turvavyöllä itseensä sidottuna. Donnelly lensi keskelle rataa, mutta muut välttivät osumasta häneen. Donnelly selvisi kolarista, mutta hänellä todettiin yli 30 murtumaa eri kehon luissa, ja hänen uransa oli ohitse. Kesällä 2019 Donnelly osallistui hyväntekeväisyystapahtumaan tarkoituksenaan ajaa 16 hengen ryhmän kanssa 50–kuutioisella mopolla 160 kilometrin matkan. Matka päättyi ennenaikaisesti hänen kaaduttua mopolla ja takana ajaneiden törmätessä häneen ja tämän vuonna 1990 vaurioittamaansa jalkaan, minkä seurauksena hän joutui jalan amputaation riskin alaiseksi. == Lähteet == Luokka:Brittiläiset Formula 1 -kuljettajat Luokka:Vuonna 1964 syntyneet Luokka:Elävät henkilöt
Kerroin

Kerroin tarkoittaa matematiikassa vakiota, jolla on kerrottu siihen liittyvä objekti. Objekti voi olla muun muassa muuttuja, vektori tai funktio. Esimerkiksi termin 5x^2 kerroin on 5. Jos kerroin on 1, sitä ei yleensä merkitä näkyviin. Kerrointa merkitään usein numerolla, mutta kerrointa voidaan merkitä myös kirjaimella, yleensä aakkosten alkupään kirjaimella. Kerrointa kutsutaan myös koeffisientiksi (). Luokka:Algebra
Me, Myself and I (viihdeohjelma)

Me, Myself and I oli suomalainen Subtv:llä esitetty talk show-tyylinen vuonna 2007 valmistunut viihdeohjelma. Ohjelmaa tehtiin yhden tuotantokauden verran, joka käsitti kymmenen jaksoa. Sarja ensiesitettiin syys-marraskuussa 2007, ja esitettiin uusintana kesällä 2008. ==Ohjelmaformaatti== Ohjelmassa julkisuuden henkilöt esiintyvät ”omana itsenään” sekä talk show’n juontajan että hänen haastattelemansa vieraan roolissa. Osuudet on luotu kuvaustekniikalla, jolla kaksi otosta samasta henkilöstä liitetään yhteen kuvaan: ensin on kuvattu vieraan kysymykset ja sitten hänen vastauksensa, minkä jälkeen kuvamateriaalit on liitetty yhteen. Ohjelman kommentaattorina toimi Paavo Väyrynen, joka haastatteli myös itseään ohjelman viimeisessä jaksossa. Subtv:n silloisen kanavajohtaja Maaretta Tukiaisen kertoman mukaan Väyrynen valittiin ohjelmaan sen takia, koska ohjelman linjaan kuului, että sen tekoon tarvittiin kokoelma kiinnostavia suomalaisia henkilöitä, ja Väyrynen oli suomalaisten silmissä "värikäs persoona", josta jokaisella on jokin mielipide. ===Jaksot ja niissä esintyneet henkilöt=== * Jakso 1: Simo Frangén ja Ismo Leikola (ensiesitys 2.9.2007) * Jakso 2: Jone Nikula ja Ari Peltonen (ensiesitys 9.9.2007) * Jakso 3: Oskari Katajisto ja Marika Fingerroos (ensiesitys 16.9.2007) * Jakso 4: Piia-Noora Kauppi ja Steen1 (ensiesitys 23.9.2007) * Jakso 5: Arno Kotro ja Aira Samulin (ensiesitys 30.9.2007) * Jakso 6: Jori Kopponen ja Rosa Meriläinen (ensiesitys 7.19.2007) * Jakso 7: Roman Schatz ja Hannele Lauri (ensiesitys 14.10.2007) * Jakso 8: Jorma Uotinen ja Lotta Backlund (ensiesitys 21.10.2007) * Jakso 9: Eija Vilpas ja Marco Bjurström (ensiesitys 28.10.2007) * Jakso 10: Paavo Väyrynen (ensiesitys 3.11.2007) ==Lähteet== Luokka:2000-vuosikymmenen suomalaiset keskusteluohjelmat Luokka:MTV Subin televisio-ohjelmat
Me, Myself and I

Me, Myself and I voi tarkoittaa seuraavia: * Me, Myself and I, laulaja Billie Holidayn kappale * Me, Myself and I, Beyoncén kappale * Me, Myself and I, De La Soul -yhtyeen kappale * Me, Myself and I, Chalk Circle -yhtyeen kappale * Me, Myself and I, Vitamin C -yhtyeen kappale * Me, Myself and I, Scandal'us- yhtyeen kappale * Me Myself I, Joan Armatradingin albumi * Me, Myself and I, Fat Joe -artistin albumi * Me, Myself and I, suomalainen viihdeohjelma. * Me Myself and I, Edward Albeen myöhäistuotantoon kuuluva näytelmä * Me, Myself and I, G-Eazy:n ja Bebe Rexhan kappale
Synkrotroni

Synkrotroni on hiukkaskiihdytin, jolla saadaan varatut hiukkaset, esimerkiksi elektronit, kiertämään synkronoidusti magneetti- ja sähkökenttien avulla ympyrärataa. Synkrotroni koostuu suorista osista. Hiukkasten rata ei siis todellisuudessa ole ympyrä, vaan hiukkaset muuttavat suuntaa vain niin kutsutuissa taivutusmagneeteissa. Synkrotroneja käytetään muun muassa hiukkasfysiikassa hiukkasten varastorenkaina ja materiaalitieteissä synkrotronisäteilylähteinä. Synkrotronisäteilyllä on monia erityisominaisuuksia, jotka tekevät siitä erinomaisen työkalun monenlaiseen tutkimukseen ja tuotantoon. Näitä ominaisuuksia ovat: * erittäin suuri kirkkaus * säteily tapahtuu ajassa pulssitettuna * luonnollinen kollimaatio * polarisaatio * koherenssi * säädettävä aallonpituus Synkrotronisäteilyä hyödynnetään tutkimuksessa monilla eri aloilla, kuten biotieteissä, fysiikassa, materiaalitieteissä, kemiassa, geotieteissä, ympäristöntutkimuksessa, farmasiassa, teollisissa sovelluksissa, lääketieteellisessä tutkimuksessa ja hoidoissa. Tutkimusmenetelmiin kuuluvat muun muassa kuvantaminen, spektroskopia sekä sironta ja diffraktio. ==Katso myös== *Vapaaelektronilaser == Aiheesta muualla == * Suomen synkrotronisäteilyn käyttäjien yhdistys (Finnish Synchrotron Radiation Users' Organization, FSRUO) Luokka:Hiukkaskiihdyttimet Luokka:Seulonnan keskeiset artikkelit
Peter Hofmann

Peter Hofmann (22. elokuuta 1944, Mariánské Lázně – 29. marraskuuta 2010, Selb) oli saksalainen oopperalaulaja, äänialaltaan tenori. Hän tuli tunnetuksi varsinkin Richard Wagnerin sankariroolien tulkitsijana. Hofmann kasvoi Darmstadtissa ja toimi jo nuorena rockyhtyeen laulajana. Hän opiskeli klassista laulua Karlsruhessa ja debytoi Taikahuilun Taminona Lyypekissä vuonna 1969. Hän pääsi sittemmin esiintymään mm. Stuttgartiin, Pariisiin, Wieniin, Lontooseen, Chicagoon ja San Franciscoon. Bayreuth-juhlilla hän esiintyi ensimmäistä kertaa vuonna 1976. Hofmann esiintyi Metropolitan- oopperassa vuosina 1980–1988. Hän tiedotti vuonna 2004 virallisesti jättävänsä lavat vuonna 1994 puhjenneen Parkinsonin taudin johdosta. Hän eli avioliitossa fysioterapeutti Sabine Zimmererin kanssa. Hänen elämäkertansa Peter Hofmann - Singen aus Leidenschaft ilmestyi vuonna 2003. == Aiheesta muualla == http://peterhofmannstartenor.wordpress.com * Viralliset sivut Luokka:Saksalaiset oopperalaulajat Luokka:Tenorit Luokka:Grammy-palkinnon saajat Luokka:Vuonna 1944 syntyneet Luokka:Vuonna 2010 kuolleet
Luciano Álvarez

Luciano José Álvarez Linares (s. 30. marraskuuta 1978) on entinen argentiinalainen jalkapalloilija. Hän oli pelipaikaltaan hyökkääjä. Álvarez aloitti ammattilaisuransa Independientessä vuonna 1999. Vuonna 2001 Álvarez pelasi Savonassa Italiassa lyhyen aikaa. Elokuussa 2001 Alvarez siirtyi Suomeen FC Interiin, jossa hän pelasi kaiken kaikkiaan 63 Veikkausliiga- ottelussa tehden niissä 19 maalia. Vuonna 2005 Álvarez vietti hetken Espanjassa CD Linaresissa. Tämän jälkeen hän lähti Englantiin Yeoviliin. Álvarez pelasi siellä neljä ottelua ja teki yhden maalin. Yeovilista Álvarez siirtyi vuonna 2006 Guatemalaan CSD Comunicacionesiin. Sen jälkeen hän pelasi Chilessä Coquimbo Unidossa ja Argentiinassa Instituto Córdobassa. == Lähteet == Luokka:Argentiinalaiset jalkapalloilijat Luokka:Vuonna 1978 syntyneet Luokka:Elävät henkilöt
Emäsalo

Emäsalo () on saari ja kylä entisessä Porvoon maalaiskunnassa, nykyisessä Porvoon kaupungissa. Saari on 13 kilometriä pitkä ja 5 kilometriä leveä, ja sen asukasluku on noin 400. Valtaosa ympärivuotisista asukkaista on ruotsinkielisiä. Emäsalon rannoilla on runsaasti kesämökkejä. Saaresta on siltayhteys mantereelle Emäsalon siltaa pitkin. 378 metriä pitkä ja 17,5 metriä korkea silta valmistui joulukuussa 1992. Tätä ennen saarelle kuljettiin lossilla. Saaressa on neljä kylää: Emäsalon kylä (), Orrenkylä (), Pentinkylä () ja Vaarlahti (). Suurimmassa kylässä Bengtsbyssä on kyläkauppa, josta löytyy myös postin palvelut. Vaarlahden niemen kärjessä on säähavainto- ja luotsiasema. Saaren pohjoiskärjessä toimii kesäkautena etenkin veneliikennettä palveleva kioski ja St1-polttoainemyynti. Emäsalon kaakkoisosassa sijaitsee Hakasalon () saari. Emäsalo valittiin vuoden itäuusmaalaiseksi kyläksi 2002. == Lähteet == == Aiheesta muualla == * * Luokka:Porvoon kylät Luokka:Porvoon saaret Luokka:Vuoden itäuusmaalaiset kylät
Juan Diego Flórez

Juan Diego Flórez (s. 13. tammikuuta 1973) on perulainen oopperatenori. Flórez syntyi Limassa, jossa hänen isänsä Rubén oli suosittu laulaja–kitaristi. Hän päätyi jo nuorena tuuraamaan laulajaa äitinsä pitämässä livemusiikin pubissa. Varhaisten musiikillisten kokemustensa seurauksena hänestä on tullut musiikkimaultaan hyvin monipuolinen. Hän opiskeli Kansallisessa konservatoriossa 17-vuotiaasta saakka. Vuosina 1993–1996 Juan Diego Flórez opiskeli saamansa stipendin turvin Philadelphian Curtis Institutessa. Hän saavutti menestystä jo debyytillään Pesaron Rossini-juhlilla 1996. Hän teki pian myös ensiesiintymisensä La Scalassa, vuonna 1997 Covent Gardenissa, vuonna 1999 Wienin valtionoopperassa ja vuonna 2002 New Yorkin Metropolitan- oopperassa. Juan Diego Flórez on tullut tunnetuksi bel canto -laulajana, varsinkin Gioacchino Rossinin teosten tulkitsijana. Hänelle on myönnetty lukuisia palkintoja sekä Perussa että kansainvälisesti, ja 4. kesäkuuta 2007 maansa korkeimman kunnia-arvon, Gran Cruz de la Orden El Sol del Perún. Luokka:Perulaiset oopperalaulajat Luokka:Tenorit Luokka:Vuonna 1973 syntyneet Luokka:Elävät henkilöt
Monacon Grand Prix 1975

Monacon Grand Prix 1975 oli Formula 1 -sarjan osakilpailu, joka ajettiin 11. toukokuuta Monacon katuradalla. Kilpailun voitti itävaltalainen Niki Lauda. ==Tulokset== 1975 Monacon Grand Prix Paalupaikka: Niki Lauda Sija Nro Kuljettaja Talli Kirrokset Aika/keskeytys Lähtöruutu Pisteet 1 12 Niki Lauda Ferrari 75 2:01'21.31 1 9 2 1 Emerson Fittipaldi McLaren-Ford 75 + 2.78 9 6 3 8 Carlos Pace Brabham-Ford 75 + 17.81 8 4 4 5 Ronnie Peterson Lotus-Ford 75 + 38.45 4 3 5 4 Patrick Depailler Tyrrell-Ford 75 + 40.86 12 2 6 2 Jochen Mass McLaren-Ford 75 + 42.07 15 1 7 3 Jody Scheckter Tyrrell-Ford 74 + 1 krs. 7 8 6 Jacky Ickx Lotus-Ford 74 + 1 krs. 14 9 7 Carlos Reutemann Brabham-Ford 73 + 2 krs. 10 Kesk. 28 Mark Donohue Penske-Ford 66 Onnettomuus 16 Kesk. 24 James Hunt Hesketh-Ford 63 Onnettomuus 11 Kesk. 26 Alan Jones Hesketh-Ford 61 Pyörä 18 Kesk. 9 Vittorio Brambilla March-Ford 48 Onnettomuus 5 Kesk. 16 Tom Pryce Shadow-Ford 39 Onnettomuus 2 Kesk. 11 Clay Regazzoni Ferrari 36 Onnettomuus 17 Kesk. 18 John Watson Surtees-Ford 36 Ulosajo 6 Kesk. 27 Mario Andretti Parnelli-Ford 9 Öljyvuoto 13 Kesk. 17 Jean-Pierre Jarier Shadow-Ford 0 Onnettomuus 3 DNQ 21 Jacques Laffite Williams-Ford DNQ 20 Arturo Merzario Williams-Ford DNQ 23 Graham Hill Hill-Ford DNQ 14 Bob Evans BRM DNQ 31 Roelof Wunderink Ensign-Ford DNQ 25 Torsten Palm Hesketh-Ford DNQ 10 Lella Lombardi March-Ford DNQ 30 Wilson Fittipaldi Fittipaldi-Ford Nopein kierros: Patrick Depailler 1'28.67 kierroksella 68 ==Lähteet== Luokka:Monacon Grand Prix Luokka:Formula 1 -kausi 1975
Partikulaari

Partikulaari eli yksilöolio tarkoittaa metafysiikassa universaalin eli yleiskäsitteen yksittäistä ilmentymää.Lowe, E. J.: "Particulars and non- particulars". Teoksessa Esimerkiksi jokainen yksittäinen omena on omenan universaalin (tyypin, luonnollisen luokan, idean tms.) ilmentymä, ja Sokrates on ihmisen universaalin ilmentymä. Muun muassa P. F. Strawson on tehnyt eron partikulaarien ja yksilöiden välille määrittelemällä partikulaarin identiteetin omaavaksi aika-avaruudessa sijaitsevaksi yksilöksi. Seurauksena kaikki partikulaarit ovat yksilöitä, mutta kaikki yksilöt eivät ole partikulaareja. Ei-partikulaarisia yksilöitä ovat hänen mukaansa mm. ominaisuudet, luvut, väittämät ja tosiasiat. Yksittäinen partikulaari voi olla yhtä aikaa ilmentymä monesta universaalista. Esimerkiksi Sokrates on paitsi ihmisen myös filosofin ja tylppänenäisen ilmentymä. Partikulaarit voivat olla joko konkreettisia, kuten omena, tai abstrakteja, kuten esimerkiksi matemaattinen joukko. Joskus jälkimmäisten tapauksessa puhutaan kuitenkin erikseen abstrakteista partikulaareista. == Katso myös == * Mikyys ja tämyys == Lähteet == Luokka:Filosofian termit Luokka:Metafysiikka no:Partikulare
Enrique Bátiz

Enrique Bátiz (s. 4. toukokuuta 1942 México, Meksiko) on Latinalaisen Amerikan tunnetuimpiin lukeutuva meksikolainen kapellimestari. Bátiz esiintyi pianistina julkisesti jo lapsena. Hän opiskeli mm. Dallasin Southern Methodist Universityssä sekä Adele Marcusin johdolla Juilliard Schoolissa. Vuonna 1965 hän oli semifinalisti Kansainvälisessä Marguerite Long -pianokilpailussa Pariisissa. Hän saavutti alun perin arvostusta juuri pianistina ja osallistui myös Chopin-kilpailuun Varsovassa. Kapellimestarina Bátiz on ollut huipulla 1970-luvulta. Hän on toiminut Meksikon valtion sinfoniaorkesterin ylikapellimestarina vuosina 1971–1983 sekä vuodesta 1990 ja Méxicon filharmonisen orkesterin ylikapellimestarina 1983–1989. Lisäksi hänet tunnetaan esimerkiksi Royal Philharmonic Orchestran ja Liverpoolin kuninkaallisten filharmonikkojen vierailevana kapellimestarina. Bátizin ohjelmistoon kuuluu muiden muassa Claude Debussyn, Heitor Villa-Lobosin, Camille Saint-Saënsin, Igor Stravinskin, Sergei Rahmaninovin, Ludwig van Beethovenin, Joaquín Rodrigon, Manuel Maria Poncen, Georges Bizet'n, Silvestre Revueltasin, Pjotr Tšaikovskin, Nikolai Rimski-Korsakovin, Johannes Brahmsin ja Robert Schumannin tuotantoa. Luokka:Meksikolaiset kapellimestarit Luokka:Vuonna 1942 syntyneet Luokka:Elävät henkilöt
Google Analytics

Google Analytics on Googlen tarjoama ilmainen verkkosivujen kävijäseurantaan tarkoitettu palvelu. Ohjelma saa verkkosivun kävijästä tietoa, kun kävijän selain suorittaa JavaScript-komentosarjan, joka haetaan Googlen palvelimelta verkkosivun lähdekoodiin sisältyvällä lyhyehköllä kutsulla. Kävijöistä kerätyt tiedot tallennetaan Googlen palvelimelle, josta niistä koottuja tilastoja voidaan tutkia Analytics-ohjelmaan kirjautumalla. Google Analytics ei anna tietoa niistä kävijöistä, jotka ovat kytkeneet JavaScriptin pois käytöstä WWW- selaimensa asetuksissa. Tämän vuoksi se ei kerro kävijöiden määrää yhtä luotettavasti kuin sellaiset kävijäseurantaohjelmat, jotka tallentavat tietoja lokitiedostoon eivätkä nojaudu JavaScriptiin. Ensimmäinen versio Google Analyticista julkaistiin vuonna 2005, kun Google osti Urchin-ohjelmiston kehittäneen Urchin Softwaren. Vuonna 2012 julkaistiin päivitetty versio nimeltä Universal Analytics. Vuonna 2020 julkaistiin Google Analytics 4. Universal Analytics -versiosta alkaen Google Analyticsia on voinut käyttää verkkosivustojen lisäksi mobiiliapplikaatioiden käytön seurantaan ja analysointiin. Universal Analytics lopettaa prosessoimasta uutta dataa 1.7.2023 jälkeen ja Google ehdottaa siirtymistä Google Analytics 4 palveluun ennen sitä. Joulukuussa 2021 itävaltalainen tuomioistuin totesi Google Analyticsin käytön laittomaksi eurooppalaisilla verkkosivuilla. Palvelu vuotaa tiedot Yhdysvaltoihin, jossa tietoja ei käsitellä GDPR:n mukaisesti. == Sertifiointi == Google Analyticsin hallitsemisen osoittamiseen on tarjolla kahta sertifikaattia. Google Analytics Authorized Consultant -ohjelma (GAAC) on tarkoitettu yrityksille ja Google Analytics Individual Qualification (GAIQ) yksityisille henkilöille. == Lähteet == == Aiheesta muualla == * Google Analytics Luokka:Googlen palvelut
Walter Weller

Walter Weller (30. marraskuuta 1939 Wien – 14. kesäkuuta 2015 Wien) oli itävaltalainen kapellimestari. Weller syntyi Wienissä ja nousi alun perin maineeseen viulistina. Hän oli 17-vuotiaana Wienin filharmonikkojen jäsen ja jo 22-vuotiaana konserttimestari. Hän myös johti omaa jousikvartettoaan vuosina 1958–1969. Kapellimestarina Walter Weller alkoi saada enenevää huomiota 1960-luvulta alkaen. Jo vuonna 1969 hän oli säännöllisesti johtamassa Wienin kansanoopperaa ja Wienin valtionoopperaa. Vuonna 1977 hän muutti Britanniaan ryhtyäkseen Liverpoolin kuninkaallisten filharmonikkojen ylikapellimestariksi. Tätä ennen hän oli johtanut vuodesta 1975 Tonkünstler- orkesteria Itävallassa. Vuosina 1980–1986 Weller johti Royal Philharmonic Orchestraa ja vuosina 1991–1996 Skotlannin kansallisorkesteria. Skotlannin pankki kunnioitti kapellimestaria painamalla tämän kuvan 50 punnan erikoisseteliin. Wellerin levytettyyn tuotantoon kuuluu mm. Haydnin, Mozartin, Bergin, Beethovenin, Brahmsin, Šostakovitšin ja Prokofjevin teoksia. Weller kuoli 75-vuotiaana kotonaan Wienissä 14. kesäkuuta 2015. Hän oli sairastanut syöpää. ==Lähteet== ==Aiheesta muualla== *Walter Weller biography Luokka:Itävaltalaiset kapellimestarit Luokka:Vuonna 1939 syntyneet Luokka:Vuonna 2015 kuolleet
Erifyle

Erifyle (, ) oli kreikkalaisessa mytologiassa Talaoksen tytär. Hänen puolisonsa oli Amfiaraos, jonka kanssa hänellä oli lapset Alkmaion ja Amfilokhos. Erifyle oli joutunut ratkaisijan asemaan veljensä Adrastoksen ja puolisonsa Amfiaraoksen välisessä riidassa. Nämä olivat sopineet, että erimielisyyksissä Erifylen mielipide ratkaisisi kiistan. Nyt Adrastos halusi auttaa luoksensa paennutta Polyneikestä, jonka veli Eteokles oli vienyt tältä Theban kuninkuuden; sotaretkeen vain tarvittiin välttämättä mukaan Amfiaraos, kuuluisa tietäjä.Diodoros Sisilialainen: Bibliotheka historika iv.65.1–7 (engl. käännös). Amfiaraos oli kuitenkin ennalta nähnyt, että hän olisi tuhon oma, jos hän osallistuisi taisteluun, ja niin hän johdonmukaisesti kieltäytyi osallistumasta. Polyneikes kysyi neuvoa Ifikseltä, kuinka hän saisi Amfiaraoksen mukaan, ja tämä neuvoi antamaan Harmonian kaulanauhan tämän puolisolle Erifylelle. Näin tapahtui, ja Erifyle lahjan saatuaan ratkaisi kiistan veljensä eduksi ja lähetti siten Amfiaraoksen taisteluun, joka tunnetaan nimellä ”seitsemän Thebaa vastaan”.Apollodoros, Bibliotheke ('Kirjasto') 3.6.2 (engl. käännös). Amfiaraos piti lupauksensa, mutta ennen lähtöään – kokeneensa vaimonsa pettäneen hänet – käski poikaansa Alkmaionia tappamaan äitinsä ja hyökkäämään Thebaa vastaan vartuttuaan aikuiseksi. Kymmenen vuotta myöhemmin epigonit aloittivatkin hyökkäyksen valmistelun. Tällä kertaa Thersandros antoi viitan Erifylelle, jotta tämä houkuttelisi poikansa osallistumaan taisteluun.Apollodoros, Bibliotheke ('Kirjasto') 3.7.2 (engl. käännös). Oraakkeli oli kertonut Alkmaionin täytyvän johtaa joukkoa, jotta se olisi voitokas, ja niin tämä kysyi neuvoa Apollonilta, mitä hänen pitäisi tehdä osallistumisensa ja äitinsä suhteen. Apollonin vastaus kuului, että hänen pitäisi osallistua ja surmata äitinsä rangaistukseksi lahjojen ottamisesta sukunsa ajamiseksi kuolemaan.Diodoros Sisilialainen: Bibliotheka historika iv.66.1–4 (engl. käännös). Theban valtauksen jälkeen Alkmaion surmasikin äitinsä – Apollodoroksen mukaan mahdollisesti veljensä Amfilokhoksen kanssa.Apollodoros, Bibliotheke ('Kirjasto') 3.7.5 (engl. käännös). Vergilius kertoo Erifylen olevan manalassa vuotaen edelleen verta poikansa tekemästä haavasta.Vergilius, Aeneid vi.426–476 (engl. käännös). == Lähteet == == Aiheesta muualla == Luokka:Kreikkalaisen mytologian kuningattaret
Sulunsarvinokka

Sulunsarvinokka (Anthracoceros montani) on äärimmäisen uhanalainen lintulaji. == Ulkonäkö ja koko == Sulunsarvinokalla on valkoista pyrstöä lukuun ottamatta kiiltävän musta höyhenpeite. Lintu kasvaa noin 70 cm pitkäksiBirdlife == Levinneisyys == Sulunsarvinokkia elää Filippiineillä, varmuudella enää yhdellä Tawitawin saarella Sulun eli Jolon saaristossa. Vuoden 2006 tietojen mukaan sulunsarvinokkia saattaa olla enää kaksikymmentä paria. == Elinympäristö == Sulunsarvinokka elää sademetsässä. Se syö puiden hedelmiä ja tarvitsee isokokoisia puita myös pesäpaikakseen. Metsästys ja luonnontilaisten metsien hävitys viljelmien tieltä ovat ajaneet sen sukupuuton partaalle. == Lähteet == Luokka:Sarvinokkalinnut Luokka:Uhanalaiset linnut Luokka:Äärimmäisen uhanalaiset lajit
Finanssioikeus

Finanssioikeus on oikeudenala, joka käsittelee julkista taloutta. Julkisella taloudella tarkoitetaan valtion- ja kunnallistaloutta sekä sosiaaliturvarahastoja. Finanssioikeus on osa julkisoikeutta. Finanssioikeus jakautuu julkisen talouden varojen hankintaa koskevaan vero-oikeuteen ja näiden varojen käyttöä koskevaan finanssihallinto-oikeuteen. (sivu 1)Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa V palsta 145. Käytännön finanssioikeus on oppi julkisyhteisöjen varainkäytön oikeuskysymyksistä, jotka liittyvät budjetteihin, määrärahoihin, taloudelliseen suunnitteluun, tilinpitoon ja valvontaan.Encyclopædia iuridica fennica, osa V palsta 1141. ==Lähteet== Luokka:Julkisoikeus
Maria-Empfängnis-Dom

thumb|300px|Maria-Empfängnis-Dom Linzissä. Maria-Empfängnis-Dom, tunnetaan myös nimellä Neuer Dom, on roomalais-katolinen tuomiokirkko Linzin kaupungissa, Itävallassa. Tuomiokirkon rakentamisen käynnisti vuonna 1855 piispa Franz Joseph Rudigier. Peruskivi muurattiin vuonna 1862, ja vuonna 1924 piispa Johannes Maria Gföllner vihki rakennuksen pyhän Marian katedraaliksi. Sen suunnitteli Kölnin arkkihiippakunnan pääarkkitehti Vincenz Statz ranskalais-goottilaiseen tyyliin. Tuomiokirkkoon mahtuu noin 20 000 ihmistä ja se on siten Itävallan suurin kirkkorakennus. Sen torni yltää 135 metrin korkeuteen. Alun perin rakennuksesta suunniteltiin korkeampaa, mutta suunnitelmat hylättiin, koska tuolloisessa Itävalta-Unkarissa mitään rakennusta ei saanut rakentaa korkeammaksi kuin Wienin Stephansdomin etelätorni. Maria-Empfängnis-Domin torni onkin kaksi metriä lyhyempi kuin Stephansdomin. Tuomiokirkossa on myös huomattavia lasimaalauksia, joista tunnetuin kuvaa Linzin kaupungin historiaa. Tuomiokirkon ikkunoissa on myös kirkon rakentamisessa auttaneiden henkilöiden kuvia. Toisessa maailmansodassa varsinkin tuomiokirkon eteläisen osan lasimaalaukset kärsivät vaurioita. Niiden uudelleenmaalaamisen sijasta ne on korvattu moderneilla lasimaalauksilla. == Aiheesta muualla == * Viralliset sivut Luokka:Itävallan kirkot Luokka:Linz Luokka:Kivikirkot
Krimin autonominen sosialistinen neuvostotasavalta

Krimin autonominen sosialistinen neuvostotasavalta () oli Neuvostoliittoon kuulueen Venäjän SFNT:n autonominen osa Krimin niemimaan alueella vuosina 1921–1945, lukuun ottamatta vuosia 1941–1944, jolloin alueetta hallinnoi saksalaisvalloittajien Ukrainan valtakunnankomissariaatti (Krimin päähallintopiiri). Krimin ASNT oli olemassa vielä uudelleen muutaman kuukauden ajan vuosina 1991–1992 osana Ukrainan SNT:tä, ennen Ukrainan itsenäistymistä. Krimin ASNT perustettiin 18 lokakuuta 1921. Krimin ASNT:n alue oli aiemmin muodostanut vajaat puolet Venäjän keisarikunnan Taurian kuvernementin maista. Krimin ASNT:n pääkaupunki oli Simferopol ja viralliset kielet krimintataarin kieli ja venäjä. Krimin tataarit olivat toivoneet autonomian suojaavan heitä Stalinin vainoilta, mutta toiveet eivät toteutuneet. Myös alueen etniset kreikkalaiset kohtasivat syrjintää.Black Sea Crimea Maailmansodan aikana jotkut Krimin tataarit toimivat saksalaisten hyväksi, ja rangaistuksena Krimin koko tataariväestö karkotettiin keväällä 1944 Keski-Aasiaan. Tasavallan autonomia lakkautettiin 30. kesäkuuta 1945, ja Krim liitettiin suoraan osaksi Venäjän neuvostotasavaltaa Krimin alueena. Alue siirtyi osaksi Ukrainan SNT:tä 1954. == Katso myös== *Taurian kuvernementti == Lähteet == Autonominen sosialistinen neuvostotasavalta Luokka:Autonomiset sosialistiset neuvostotasavallat‎
Mercedes-Benz SL-sarja (R230)

Mercedes-Benz R230 on Mercedes-Benz SL-sarjan viidennen sukupolven malli, jota valmistettiin vuosina 2001–2011. Se korvasi edeltäneen R129-mallin ja seuraajaksi tuli R231. == Mercedes-Benz R230 (2001–2011) == Mercedes-Benz R230 esiteltiin Frankfurtin autonäyttelyssä syyskuussa 2001. Siinä on sähköisesti avautuva ja sulkeutuva kovakatto. Geneven autonäyttelyssä maaliskuussa 2006 esiteltiin pienen kasvojenkohotuksen kokenut malli. Suurimmat ulkonäölliset uudistukset kohdistuivat etupuskuriin. Myös takavaloihin oli tehty muutoksia. Toisen kasvojenkohotuksensa kokenut malli esiteltiin Geneven autonäyttelyssä maaliskuussa 2008. Tällöin uudistukset olivat perusteellisempia, ja auton keulailme muotoiltiin uudempia Mercedes-Benz-malleja vastaavaksi. == Lähteet == == Aiheesta muualla == SL-sarja (R230) Luokka:S-segmentin autot Luokka:2000-vuosikymmenen autot Luokka:2010-luvun autot
Elena (täsmennyssivu)

Elena tarkoittaa seuraavia: * Elena, kansainvälinen naisen etunimi * prinsessa Elena, Espanjan kuningasparin tytär * hurrikaani Elena, Atlantin trooppinen myrsky 1985 * Elena, sukunimenä: ** Daniel Elena (s. 1972), monacolainen autourheilija ja kartanlukija ** Laís Elena (1943–2019), brasilialainen koripalloilija * Elena, kaupunki Bulgariassa * Sant'Elena, pieni kirkko Veronan tuomiokirkon yhteydessä Italiassa * Elena, Joel Haahtelan pienoisromaani vuodelta 2003.
Mercedes-Benz E-sarja (W211)

Mercedes-Benz W211 on Mercedes-Benz E-sarjan kolmannen sukupolven malli, jota valmistettiin vuosina 2002–2009. Se korvasi edeltäneen W210-mallin ja seuraajaksi tuli W212. Malliin perustuu coupé-korinen CLS-sarja (C219). == Mercedes-Benz W211 (2002–2009) == Mercedes-Benz W211 esiteltiin Brysselin autonäyttelyssä tammikuussa 2002. Ulkomuodoltaan se ei muuttunut merkittävästi edeltäjäänsä verrattuna, vaan esimerkiksi säilytti neljä pyöreää ajovaloa. Vuoden 2002 Euro NCAP -kolaritestistä W211 sai tulokseksi täydet viisi tähteä. Suorituskykyisin malli E 55 AMG esiteltiin Pariisin autonäyttelyssä syyskuussa 2002. Siinä oli mekaanisesti ahdettu 5,4-litrainen V8 teholtaan 476 hevosvoimaa. Esittelyaikanaan se oli nopein sarjavalmisteinen sedan-korinen auto maailmassa. Vuonna 2006 malli sai muun muassa uudelleenmuotoillun, aiempaa suuremman etusäleikön ja uuden etupuskurin. Myös takavaloihin tehtiin muutoksia. E 55 AMG korvattiin uudella E 63 AMG -mallilla, jossa oli 6,2-litrainen V8 teholtaan 514 hevosvoimaa. == Lähteet == == Aiheesta muualla == E-sarja (W211) Luokka:E-segmentin autot Luokka:2000-vuosikymmenen autot
Lyhytnokkamurri

Lyhytnokkamurri (Brachyramphus brevirostris) on harvinainen pohjoisten rantojen lintu. == Koko ja ulkonäkö == Lyhytnokkamurri kasvaa noin 25 cm pitkäksi. Sillä on lyhyet jalat. Se vaihtaa väriään vuodenaikojen mukaan: pesimäkaudella se on savenvärinen, talvella mustavalkoinen. Se ääntelee kahdella tavalla: piipittelemällä ja murisemalla aaahhrrr.Birdlife == Levinneisyys == Lyhytnokkamurri elää Alaskan ja Siperian lähivesillä. Noin 7–15 % Prinssi Williamin salmen lyhytnokkamurreista sai surmansa Exxon Valdezin öljyonnettomuudessa. == Elinympäristö ja ravinto== Lyhytnokkamurri ruokailee rannikon lähellä. Se kerää krilliä, kalanpoikasia ja muuta eläinplanktonia. Poikasten ruokintaa varten se voi pyydystää vähän isompiakin kaloja. == Lisääntyminen == Lyhytnokkamurri pesii paljaalla maalla vuoriston suojanpuolella jonkun matkaa rannikosta. Toisin kuin useimmat rantalinnut, se ei muodosta yhdyskuntia edes pesimäajaksi. == Lähteet == Luokka:Ruokit
Kantoaine

Kantoaineella tarkoitetaan muun muassa kemiallisissa yhdisteissä olevia apuaineita, jotka toimivat varsinaisen tehoaineen kuljettajina. Esimerkiksi liiman polymeerit voivat olla vedessä jonka haihtuessa liima kovettuu. Kantoaineella tarkoitetaan myös biologisessa kantoaineprosessissa käytettäviä kantoainekappaleita, joiden pinnalla mikrobit (biofilmi) elävät. Luokka:Kemia Luokka:Biologia
Treaty Oak

Treaty Oak () on Yhdysvalloissa Texasin osavaltiossa, Austinin kaupungin Treaty Oak Park -puistossa kasvava tammi. Tammi on lajia Quercus virginiana ja sen iäksi on arvioitu yli 500 vuotta. Se on viimeinen jäljelläoleva puu Council Oaks -nimisestä tammiryhmästä. Puun nimi tulee paikallisesta legendasta, jonka mukaan Texasin tasavallan perustaja Stephen F. Austin allekirjoitti puun alla alueen alkuperäisväestön kanssa rajasopimuksen. Treaty Oak tuli maailmalla tunnetuksi vuonna 1989, kun Paul Cullen myrkytti sen rikkaruohomyrkyllä. Myrkytyksen seurausten alkaessa näkyä yhä pahemmin ihmiset huolestuivat. Kävijät toivat tammen juurelle runoja, kukkia ja jopa kanakeittoa. Japanista ja Australiasta saakka saapui puun pikaista paranemista toivottavia kortteja. Jotkut rukoilivat puun juurella sen paranemista. Toukokuussa 1990 Cullen tuomittiin yhdeksäksi vuodeksi vankeuteen ”rikoksestaan luontoa kohtaan”.J. Hicks: Mystiikan maailma: Maan energiat. Kööpenhamina, Det Ny Landemann A/S (1992) Asiantuntijoiden pelastustoimien ansiosta tammi selviytyi myrkytyksestä osittain: noin kolmasosa alkuperäisestä oksistosta on yhä jäljellä. Vuonna 1997 ensimmäiset myrkytyksen jälkeiset tammenterhot putosivat puusta ja ne kylvettiin 1999 eri puolille aluetta jatkamaan Treaty Oakin tarinaa.Austin Treasures Treaty Oak on listattu Tree’s Who’s Who -listalle (”Puiden kuka kukin on”) ja se on päässyt myös American Forestry Associationin Hall of Fameen Washingtoniin. ==Lähteet== * * ===Viitteet=== Luokka:Austin Luokka:Tammiyksilöt
Vansjärvi

Vansjärvi (, Vanzozero) on taajama ja rautatieasema Pinduisen kaupunkikunnassa Karjalan tasavallan Karhumäen piirissä. Siitä käytetään myös nimeä Krivi. ==Toinen maailmansota== Vanzozeron rautatieasema oli Muurmannin radalla pohjoisin paikka, jonka suomalaiset valtasivat jatkosodassa vuosina 1941–1944. Valtaus tapahtui hyökkäysvaiheen aikana marraskuussa 1941.A. Petramaa: Suomen sota 1941-1945, osa 4: Karjalan armeijan eteneminen Maaselän kannakselle 1941, H. sotatoimet sivustoilla Karhumäen suurtaistelun aikana, Sungun niemimaaston haltuuntotto (7.-13.11.), s. 356. Sotahistoriallisen tutkimuslaitoksen sotahistoriallisen toimiston julkaisuja IX 4. Kustannusosakeyhtiö Kivi 1954.Suomen Valtionrautatiet liikennöi Muurmannin radalla pohjoisimmillaan yhtä väliä etelämpänä olevalle Malygan asemalle (Malu) asti. Aseman lähistöllä on neuvostoliittolainen sankarihauta, johon on haudattu sodanjälkeisissä etsinnöissä löydettyjä kaatuneita. Metsässä on myös sodanaikaisia juoksuhautoja ja ruostuneita piikkilankoja. ==Lähteet== ==Aiheesta muualla== * Luokka:Karhumäen piirin asutut paikat
Tammet

Tammet (Quercus) on pyökkikasvien (Fagaceae) heimon suku. Lajeja esiintyy luonnonvaraisena pohjoisella pallonpuoliskolla ja niihin kuuluu sekä lehtensä varistavia että ainavihreitä lajeja. Lajeja tunnetaan noin 500. Niiden tärkein yhteinen tuntomerkki on tammenterho; kuppimaisessa pohjuksessa kasvava ohutkuorinen, pähkinämäinen siemen.Rogers Trees & Shrubs Tammi on valittu Englannin, Liettuan, Puolan, Ranskan, Saksan, Viron, Walesin ja Yhdysvaltojen kansallispuuksi. == Lajeja == Eurooppalaisia lajeja: * Quercus aucheri – antalyantammi * Quercus brantii – persiantammi * Quercus cerris – turkintammi * Quercus congesta – sisiliantammi * Quercus dalechampii – romaniantammi * Quercus faginea – pyökkitammi * Quercus frainetto – unkarintammi * Quercus hartwissiana – kaukasiantammi * Quercus ilex – rautatammi * Quercus lusitanica – portugalintammi * Quercus petraea – talvitammi * Quercus pubescens – nukkatammi * Quercus pyrenaica – pyreneittentammi * Quercus robur – metsätammi eli tammi * Quercus suber – korkkitammi * Quercus trojana – troijantammi * Quercus virgiliana – napolintammi Aasialaisia lajeja: * Quercus acuta – peitsitammi * Quercus acutissima – sahatammi * Quercus castaneifolia – kastanjatammi * Quercus dentata – hammastammi * Quercus faberi – silkkitammi * Quercus glauca – bambutammi * Quercus infectoria – rieputammi * Quercus libani – syyriantammi * Quercus macranthera – vuoritammi eli kaukasuksentammi * Quercus mongolica – mongoliantammi * Quercus pontica – georgiantammi * Quercus variabilis – kiinankaarnatammi * Quercus vulcanica – laavatammi Afrikkalaisia lajeja: * Quercus canariensis – marokontammi * Quercus coccifera – kermestammi eli parkkitammi Pohjoisamerikkalaisia lajeja: * Quercus bicolor – jokivalkotammi * Quercus rubra – punatammi * Quercus alba – rinnevalkotammi eli valkotammi * Quercus velutina – mustatammi * Quercus macrocarpa – takiaistammi * Quercus coccinea – purppuratammi * Quercus palustris – otatammi * Quercus georgiana * Quercus ilicifolia * Quercus ellipsoidalis – keskilännentammi * Quercus nigra – vesitammi * Quercus prinoides * Quercus muehlenbergii – keltatammi * Quercus virginiana * Quercus douglasii * Quercus lobata – laaksotammi * Quercus garryana * Quercus engelmannii * Quercus agrifolia – kaliforniantammi * Quercus wislizeni * Quercus chrysolepis * Quercus kelloggii * Quercus phellos – pajutammi * Quercus oblongifolia * Quercus gambelii – gambelintammi * Quercus imbricaria – paanutammi * Quercus marilandica – patukkatammi * Quercus myrtifolia – myrttitammi * Quercus vacciniifolia – varputammi == Lähteet == * * * * === Viitteet === == Aiheesta muualla == * Suomen Lajitietokeskus: Tammet – Quercus * United States Department of Agriculture (USDA): Quercus * Flora of China: Quercus * Oak Name Checklist * Luokka:Seulonnan keskeiset artikkelit
Brallobarbitaali

Brallobarbitaali on barbituraatteihin kuuluva, 1920-luvulla kehitetty ja 30-luvulla patentoitu lääkeaine, jota käytetään sedatiivina ja unilääkkeenä. Brallobarbitaalia myytiin pääasiallisesti Vesparax-nimisenä yhdistelmälääkkeenä unettomuuden hoitoon. == Farmakokinetiikka == Eliminaation puoliintumisaika riippuu brallobarbitaalin annostelureitistä. Oraalisesti annosteltuna puoliintumisaika on huomattavasti pidempi kuin suonensisäisesti annosteltuna, joka pidentää brallobarbitaalilla saatavaa unta. Tämän arvellaan johtuvan brallobarbitaalin nopeammasta metabolisoitumisesta suonensisäisesti, kuin suun kautta annosteltuna. Brallobarbitaali oli Vesparax-unilääkkeen lääkeaineista vaarallisin ja aiheuttaa herkimmin myrkytyksiä ja sivuoireita. Vesparaxin sisältämät hydroksitsiini ja sekobarbitaali myös pidentävät brallobarbitaalin puoliintumisaikaa. == Lähteet == *Peculiar Pharmacokinetics of Brallobarbital as a Source of Complications in Vesparax® Intoxication == Aiheesta muualla == *PubChem: Brallobarbital Luokka:Barbituraatit Luokka:Bromiyhdisteet Luokka:Lääkeaineet joilla ei ole ATC-koodia
Son Kite

thumb|Sebastian Mullaert ja Marcus Henriksson 2007 Son Kite on malmölainen psytrancea tuottava duo, jonka muodostavat Sebastian Mullaert ja Marcus Henriksson. Duo tuottaa melodista psytrancea, tosin heidän tyyliään on usein kuvailtu myös progressiiviseksi tranceksi. Kaksikko on tehnyt yhdessä musiikkia vuodesta 1996. Son Kite on julkaissut kolme albumia ja Tokiossa nauhoitetun live-DVD:n. ==Albumit== * Minilogue (1999) * Perspectives of... (2002) * Colours (2004) ==Aiheesta muualla== *Virallinen kotisivu *Discogs: Son Kite * Luokka:Psytrance-tuottajat Luokka:Ruotsalaiset yhtyeet en:Son Kite
1200 Micrograms

1200 Micrograms (tunnetaan myös nimellä 1200 Mics) on Espanjan Ibizalta lähtöisin oleva psytrancea tuottava ryhmä, jonka muodostavat Sajahan "Riktam" Natkin, Joe "Bansi" Quinteros, Raja Ram sekä Chicago. Kokoonpano on tehnyt musiikkia vuodesta 1999, mutta on nyt eronnut erimielisyyksien johdosta. Riktam, joka tuotti lähes kaikki yhtyeen kappaleet, oli kyllästynyt jakamaan rahat kolmen muun henkilön kanssa, ja tämän vuoksi yhtye hajosi 2007. Yhtyeen nimi viittaa erittäin korkeaan LSD-annokseen ja erääseen Terence McKennan sitaattiin, jota on samplattu kappaleessa ”Salvia Divinorum” (”A substance so powerful that 300 micrograms is the dose.” Projektissa mukana neljä henkilöä, joten 4*300=1200). 1200 Micrograms tunnetaan kitaran käytöstä kappaleissaan ja huumeteemastaan. Yhtyeen ensimmäisen levyn (1200 Micrograms) teemana oli Raja Ramin lempihuumeet. Albumin kappaleisiin on lainattu paljon Terence McKennan sitaatteja ja sampleja elokuvasta Pelkoa ja inhoa Las Vegasissa. Levyn julkaisu oli suuri menestys. Yhtye julkaisi Marijuana musiikkivideon vuonna 2003. Yhtyeen toinen albumi, Heroes of the Imagination, on omistettu tunnetuille keksijöille ja tiedemiehille. Albumi sisältää myös vuoden 2003 hittikappaleen Acid For Nothing, joka on Dire Straits -yhtyeen Money for Nothing -kappaleen trance-remix. ==Diskografia== *1200 Micrograms (2002) *Heroes of the Imagination (2003) *The Time Machine (2004) *Live in Brazil (2005) *1200 Micrograms Remixed (2006) *Magic Numbers (2007) * 1200 Mics (2013) ==Aiheesta muualla== *Discogs: 1200 Mics Luokka:Psytrance-tuottajat
Michael Peña

Michael Anthony Peña (s. 13. tammikuuta 1976 Chicago, Illinois, Yhdysvallat) on yhdysvaltalainen näyttelijä. ==Filmografia== === Elokuvat === Vuosi Elokuva Rooli Huomioita 1996 My Fellow Americans Ernesto 1998 Boogie Boy independent- elokuva 1999 Bellyfruit Oscar independent-elokuva Paradise Cove Dan Running Horse 2000 Puhallettu 60 sekunnissa Ignacio 2001 Buffalo Soldiers Garcia 2003 The United States of Leland Guillermo Love Object Ramirez 2004 Crash Daniel Million Dollar Baby Omar The Calcium Kid Jose Mendez The United States of Leland Guillermo independent-elokuva 2005 Little Athens Carlos independent- elokuva Sueno Jimmy 2006 Walkout Sal Castro Fifty Pills Eduardo independent- elokuva Babel John World Trade Center Will Jimeno 2007 Shooter Nick Memphis Lions for Lambs Ernest 2008 The Return T.K. independent-elokuva 2009 Pinkville Ernest Medina 2011 Battle: Los Angeles Joe Rincon The Lincoln Lawyer – Oikeuden palvelija Jesus Martinez elokuvasovitus Tower Heist Enrique Dev’Reaux 2012 End of Watch Miguel Zavala 2013 Gangsterisota Navidad ”Christmas” Ramirez Turbo Tito Lopez äänirooli American Hustle Paco Hernandez / Sheikh Abdullah 2014 Cesar Chavez César Chávez Fury Trini Garcia 2015 Ant-Man Luis The Vatican Tapes Isä Lozano 2017 Lego Ninjago Elokuva Kai äänirooli Paskalakit pyörillä Frank My Little Pony: Elokuva Grubber äänirooli 2018 Ant-Man and the Wasp Luis The Mule Trevino Extinction Peter 12 Strong kersantti Hyppy ajassa Red 2019 Seikkailija Dora Doran isä 2020 Fantasy Island Julian Roarke 2021 Tom & Jerry Terence 2022 Moonfall Tom Lopez Secret Headquarters Ansel Argon 2023 A Million Miles Away José Hernández Luokka:Yhdysvaltalaiset näyttelijät Luokka:Skientologit Luokka:Vuonna 1976 syntyneet Luokka:Elävät henkilöt Luokka:Amerikanmeksikolaiset
Paul Haggis

Paul Edward Haggis (s. 10. maaliskuuta 1953 London, Ontario) on kanadalainen käsikirjoittaja, elokuvaohjaaja ja -tuottaja. Hänet tunnetaan parhaiten perättäisinä vuosina parhaan elokuvan Oscar-palkinnon voittaneista elokuvista Million Dollar Baby ja Crash, joissa hän oli käsikirjoittajana ja tuottajana ja jälkimmäisessä ohjaajana. Hän on ollut myös käsikirjoittamassa sotaelokuvaa Isiemme liput ja Bond-elokuvia Casino Royale ja 007 Quantum of Solace. Haggis aloitti uransa televisio-ohjelmien parissa. Hän on luonut televisiosarjat Chicagon ratsupoliisi (1994–1999) ja Walker, Texas Ranger (1993–2001), ja hän on tuottanut ja ohjannut useita muita sarjoja. Haggis on voittanut kaksi Oscar-palkintoa, kaksi Emmy-palkintoa ja seitsemän Gemini-palkintoa. Haggisia vastaan on vuonna 2018 nostettu siviilikanne pakottamisesta seksuaaliseen tekoon. Väitetty teko on kanteen mukaan tapahtunut New Yorkissa vuonna 2013. Haggis on kieltänyt syytökset ja väittänyt, että yksi kanteen nostajista olisi yrittänyt kiristää häneltä rahaa. Ensimmäisten syytösten jälkeen kolme muuta naista on tullut julkisuuteen syyttäen Haggisia seksuaalisesta häirinnästä ja raiskauksesta. Haggis pidätettiin kesäkuussa 2022 Italian Ostunissa epäiltynä seksuaalisesta väkivallasta ja vammojen tuottamisesta. Syytteen mukaan Haggis pakotti vastikään tapaamansa naisen seksuaalisiin tekoihin vasten hänen tahtoaan. Kokonaisuudessaan tilanne oli kestänyt kaksi päivää. Elokuussa 2022 Haggis sai vapauttavan tuomion Leccen oikeudessa Italiassa, kun syytteille ei löytynyt näyttöä. Haggis on entinen skientologi. Hän erosi liikkeestä vuonna 2009 oltuaan mukana yli 30 vuotta, ja on sen jälkeen arvostellut skientologiaa julkisesti. ==Filmografia== ===Elokuvat=== ====Käsikirjoittajana==== *Red Hot (1993) *Crash (2004) *Million Dollar Baby (2004) *The Last Kiss (2006) *Isiemme liput (2006) *Casino Royale (2006) *Kirjeitä Iwo Jimalta (2006) *In the Valley of Elah (2007) *007 Quantum of Solace (2008) *Terminator – Pelastus (2009), kreditoimaton uudelleenkirjoitus *The Next Three Days (2010) *Third Person (2013) ====Ohjaajana==== *Red Hot (1993) *Crash (2004) *In the Valley of Elah (2007) *The Next Three Days (2010) *Third Person (2013) *5B (2018) ===Televisio=== ====Käsikirjoittajana==== *Return of the Shaggy Dog (1987) *Kolkyt ja risat (1987–1988) *You Take the Kids (1990–1991) *Chicagon ratsupoliisi (1994–1999) *Ghost of a Chance (1998) *Family Law (1999–2002) *Donnellyn mafiaveljet (2007) ====Ohjaajana==== *You Take the Kids (1990–1991) *Chicagon ratsupoliisi (1994–1999) *Ghost of a Chance (1998) *Family Law (1999–2002) *Donnellyn mafiaveljet (2007) *Show Me a Hero (2015) ====Luojana==== *City (1990) *Walker, Texas Ranger (1993–2001) *Chicagon ratsupoliisi (1994–1999) *Family Law (1999–2002) *Donnellyn mafiaveljet (2007) ==Lähteet== ==Aiheesta muualla== * Luokka:Kanadalaiset elokuvakäsikirjoittajat Luokka:Kanadalaiset elokuvaohjaajat Luokka:Kanadalaiset elokuvatuottajat Luokka:Skientologit Luokka:Oscar-palkinnon saajat Luokka:Vuonna 1953 syntyneet Luokka:Elävät henkilöt Luokka:Parhaan alkuperäiskäsikirjoituksen Oscar- palkinnon saajat
Suomi-Albania Seura

Suomi–Albania Seura on suomalainen ystävyysseura, jonka tavoitteena on edistää Suomen ja Albanian välistä kulttuurivaihtoa. Yhdistys perustettiin alun perin vuonna 1971, mutta sen toiminta hiipui myöhemmin. Lokakuussa 2006 toiminta aloitettiin uudelleen.Tervetuloa meidän sivullemme! (Suomi–Albania Seura) Yhdistys julkaisi vuodesta 1972 lähtien muutaman kerran vuodessa ilmestynyttä lehteä Albania-tiedote (), jonka päätoimittaja toimi ainakin Hannu Tuominen. 1970-luvun lopulla seuran puheenjohtaja oli Olli Koskinen. Vuonna 1977 järjestö ilmoitti jäsenmääräkseen 700.Albania-tiedote 2/1977, s. 5. Suomalaiset maolaiset (MLR) osallistuivat aktiivisesti Suomi–Albania Seuran toimintaan tukiessaan Enver Hoxhan johtaman sosialistisen valtion hallintoa. ==Lähteet== ==Aiheesta muualla== *Seuran kotisivu Albania Seura
Angela Williams

Angela Williams (s. 30. tammikuuta 1980 Bellflower, Kalifornia) on yhdysvaltalainen pikajuoksija. Williams sijoittui 1995 toiseksi nuorten Pan- Amerikan kisoissa 100 metrin juoksussa. Kaksi vuotta myöhemmin hän voitti kilpailun ja saavutti samana vuonna nuorten maailmantilaston parhaan ajan 100 metrillä. Williams valittiin vuosina 1997 ja 1998 Track & Field News -lehden high school -yleisurheilijaksi. Ainoastaan Marion Jones on saanut palkinnon kahdesti Williamsin lisäksi.http://www.usolympicteam.com/26_23430.htm Williams voitti 1998 Annecyn nuorten MM-kisoissa hopeaa 100 metrillä ajalla 11,27. Seuraavana vuonna hän voitti Universiadeissa 100 metrin henkilökohtaisen kilpailun sekä 4 × 100 metrin viestijuoksun. Saman vuoden Pan-Amerikan kisoissa hän oli toinen 100 metrillä sekä pikaviestissä. Williams voitti Lissabonin sisäratojen MM-kisoissa 2001 MM-hopeaa 60 metrillä ajalla 7,09. Myöhemmin samana vuonna hän karsiutui Edmontonin ulkoratojen MM-kisoissa 100 metrin välierissä. Vuonna 2002 hän voitti NCAA-mestaruuden sisäradoilla 60 metrillä ja ulkoradoilla 100 metrillä. Seuraavana vuonna hän voitti Yhdysvaltain sisäratojen mestaruuden 60 metrillä ja voitti Birminghamin sisäratojen MM-kisoissa matkan MM-hopeaa. Pariisin ulkoratojen MM-kisoissa hän oli mukana Yhdysvaltain joukkueessa, joka voitti pikaviestissä MM- hopeaa.http://www.iaaf.org/WCH03/results/gender=W/discipline=4X1/combCode=hash/roundCode=f/index.html Kauden lopussa hän sijoittui IAAF:n yleisurheilufinaalissa 100 metrillä seitsemänneksi. Maaliskuussa 2008 Williams saavutti ensimmäisen aikuisten arvokisavoittonsa, kun hän voitti Valencian sisäratojen MM-kisoissa kultaa 60 metrillä ennätysajallaan 7,06. ==Henkilökohtaiset ennätykset== :Lähde: IAAF ;Ulkoradat * 100 metrin juoksu: 11,02 (2008) * 200 metrin juoksu: 23,02 (1998) * 400 metrin juoksu: 53,40 (1995) ;Sisäradat * 50 metrin juoksu: 6,17 (2001, 2002) * 55 metrin juoksu: 6,73 (2003) * 60 metrin juoksu: 7,06 (2008) ==Lähteet== Luokka:Yhdysvaltalaiset pikajuoksijat Luokka:Vuonna 1980 syntyneet Luokka:Elävät henkilöt
Levykuva

Levykuva (engl. disk image) on tiedosto, johon on tallennettu koko sisältö ja rakenne massamuistista, kuten CD-, DVD- tai kiintolevyltä. Levykuvan ei kuitenkaan tarvitse olla suoraan peräisin tällaiselta tallennusvälineeltä vaan se voidaan luoda myös keinotekoisesti. Sen avulla voidaan esimerkiksi valmistaa toimiva CD-levy, jos levykuva on siihen sopivaa tyyppiä. Levykuvia on perinteisesti käytetty tiedon varmuuskopiointiin, asennuslevyjen jakamiseen, levyjen kloonaamiseen ja esimerkiksi vaurioituneen kiintolevyn sisällön pelastamiseen. Niiden avulla voidaan myös siirtää vaikkapa DVD- elokuva kiintolevylle levykuvana ja katsoa se sieltä lataamalla. Levykuvien käsittelyyn on olemassa erilaisia ohjelmia, joilla niitä voidaan polttaa CD/DVD-levylle tai asentaa virtuaalisiin asemiin, joilla niiden sisältöä voidaan käyttää. Esimerkiksi Daemon Tools -ohjelmalla voidaan luoda CD- ja DVD-levyistä levykuvia ja ajaa näitä ohjelman tekemissä virtuaalisissa asemissa aivan kuten oikeitakin levyjä. Luokka:Tiedostomuodot
Rudolf Kempe

Rudolf Kempe (14. kesäkuuta 1910 – 12. toukokuuta 1976) oli saksalainen kapellimestari. Kempe syntyi Dresdenissä ja soitti nuorena oboeta Dortmundin oopperaorkesterissa. Hän soitti vuodesta 1929 Leipzigin Gewandhaus- orkesterissa; oboen lisäksi Kempe hallitsi pianon. Toisen maailmansodan aikana hän toimi sotilaspalveluksensa aikana muusikkona, esiintyen saksalaisille joukoille. Kempe johti vuosina 1949–1952 Dresden Staatskapellea ja Dresdenin oopperaa. Hänen ensimmäisten levytystensä joukkoon lukeutuivat tulkinnat oopperoista Ruusuritari, Nürnbergin mestarilaulajat ja Taika-ampuja. Hän sai pian kiinnityksen myös Wienin valtionoopperaan. Uransa myöhempinä vuosina Rudolf Kempe toimi ylikapellimestarina muun muassa Baijerin valtionoopperalle Münchenissä ja Münchenin filharmoniselle orkesterille sekä vuosina 1961–1975 Royal Philharmonic Orchestralle Lontoossa. Hän ehti johtaa myös BBC:n sinfoniaorkesteria hieman ennen kuolemaansa Zürichissä 65-vuotiaana. Luokka:Saksalaiset kapellimestarit Luokka:Vuonna 1910 syntyneet Luokka:Vuonna 1976 kuolleet